b'\n_START_ARTICLE_\nParc de Can Nadal\n_START_SECTION_\nDescripci\xc3\xb3\n_START_PARAGRAPH_\nL\'\xc3\xbanic edifici que queda en peu de l\'antic Clos de Can Nadal \xc3\xa9s una petita torre, en bastant mal estat, que es troba en un extrem del parc sense tenir cap mena de funci\xc3\xb3. El parc est\xc3\xa0 ben cuidat i els arbres, fonamentalment, con\xc3\xadferes, s\xc3\xb3n ben b\xc3\xa9 del segle XIX._NEWLINE_Els bancs originals es troben repartits al voltant d\'un petit llac i s\xc3\xb3n realitzats en ma\xc3\xb3 arrebossat, amb elements tipus m\xc3\xa8nsula a la part inferior i als costats. Estan molt degradats.\n_START_SECTION_\nHist\xc3\xb2ria\n_START_PARAGRAPH_\nLa quadra del Palau ocupava una bona part del terme de l\'actual Sant Feliu. Aquesta hisenda havia figurat com a entitat separada de la poblaci\xc3\xb3 fins a comen\xc3\xa7aments del segle XIX. El Clos de Can Nadal va estar afectat per les expropiacions de finques per la construcci\xc3\xb3 del ferrocarril. En comen\xc3\xa7ar la cent\xc3\xbaria actual, s\'inici\xc3\xa0 el proc\xc3\xa9s de desintegraci\xc3\xb3 de Can Clos, doncs es pos\xc3\xa0 en marxa la urbanitzaci\xc3\xb3 dels "carrers nous". Finalment l\'any 1933 el comte Vilardaga, don Antoni Clav\xc3\xa9 i Nadal va vendre a l\'Ajuntament el que restava del clos.'